Ľadovcový Express
Glacier Express – najpomalší expres na svete
Nezabudnuteľná cesta s vrcholmi od začiatku do konca. St. Moritz je "ihriskom" slávnych a Zermatt je domovom najfotografovanejšej hory – Matterhornu. Operovať začal 25.09. 1930. Z Zermattu a od Matterhornu vedie panoramatická trasa cez 291 mostov a 91 tunelov krížom cez Alpy do St. Moritzu (alebo v opačnom smere). Glacier Express sa vinie cez odľahlé údolia, okolo strmých skalných stien, idylických horských dedín, cez Landwasser viadukt a cez Rýnsku roklinu, švajčiarsky Grand kaňon. Stúpa do najvyššieho bodu svojej cesty v priesmyku Oberalp, 2 033 m n. m. Vďaka panoramatickým oknám je garantovaný výhľad na početné vrcholy, hlboké rokliny, svetové dedičstvo UNESCO "Swiss Alps Jungfrau-Aletsch" a "Rétska železnica v Abule/Bernina".
Na trase uvidíte:
- St. Moritz, najelegantnejší dovolenkový rezort vo Švajčiarsku
- Alpská horská dedina Zermatt s dych vyrážajúcim výhľadom na Matterhorn
- Albula Line s viaduktami Solis a Landwasser a špirálovitými tunelmi
- Rýnska roklina "Grand kaňon Švajčiarska"
Zermatt – St. Moritz
Od Matterhornu do Horného Engadinu alebo naopak. Cestujte na slávnom Ľadovcovom Exprese / Glacier Express – jedna z najlepších švajčiarskych vyhliadkových ciest vlakom cez Alpy spájajúca dve z najobľúbenejších letovísk – Zermatt a St. Moritz. Celá cesta trvá asi 7,5 hodiny. K dispozícii sú samozrejme rýchlejšie spôsoby, ako cestovať, ale žiadny nie je tak krásny ako cesta Ľadovcovým Expresom.
Program
1. deň: Príchod do Švajčiarska
Presun vlakom do Zermattu (z letiska alebo hlavnej vlakovej stanice). Krátka prechádzka do hotela a následné ubytovanie a prenocovanie. Zermatt leží na úpätí Matterhornu. Turistický rozvoj mesta úzko súvisí s touto horou. Zermatt je zónou bez automobilov a tým si zachoval svoj pôvodný ráz a ponúka takmer neobmedzené možnosti exkurzií.
2. deň: Zermatt – St. Moritz s Ľadovcovým Expresom
Po raňajkách v hoteli vyrazíte na vlakovú stanicu na nástup do expresu.
Dnes si užijete vzrušujúcu jazdu svetoznámym Ľadovcovým Expresom v panoramatických vagónoch do Svätého Móricu. Vychutnáte si niektoré z najdramatickejších scenérií, ktoré vie Švajčiarsko ponúknuť. Cesta je komentovaná, cez slúchadlá zadarmo a vysvetľuje úžasný inžiniersky čin pri prekonávaní extrémnych zmien nadmorskej výšky vlakom. Po povznášajúcom výlete, dorazíte do St. Moritz, svetovo presláveného rekreačného strediska. Prenocovanie v St. Moritz.
3. deň: Deň odchodu
Po raňajkách si môžete vychutnať St. Moritz trochu dlhšie a navštíviť niektoré z mnohých obchodov v tomto meste alebo si vyskúšať jeden z tradičných športov, ako je pešia turistika, lezenie, plachtenie, windsurfing, tenis alebo si zajazdiť na koni. Okrem toho, St. Moritz s celkom štyrmi golfovými ihriskami je golfovým rajom. V zime samozrejme nekonečná ponuka zimných športov a radovánok.
Presun po železnici na letisko alebo vašu ďalšiu dovolenku.
Trasu je možné absolvovať aj v smere St. Moritz – Zermatt.
Služby zahrnuté v cene
- železničný lístok 2.trieda: Zurich – Zermatt – St. Moritz – Zurich
- zľavy 50% pre väčšinu vlakov, autobusov, lodí a horských dráh medzi prvým a posledným dňom cesty
- 1 x prenocovanie s raňajkami v Zermatt
- 1 x prenocovanie s raňajkami v St. Moritz
- Rezervácia miesta na Glacier Express z Zermattu do St. Moritzu
|SEZÓNA||HOTELY***|
|dvojlôžková||single||trojlôžková|
|09.12. – 06.02.2023||640,00 CHF||720,00 CHF||630,00 CHF|
|07.02. – 24.04.2023||685,00 CHF||780,00 CHF||665,00 CHF|
|25.04. – 14.10.2023||630,00 CHF||670,00 CHF||625,00 CHF|
|SEZÓNA||HOTELY****|
|dvojlôžková||single||trojlôžková|
|09.12. – 06.02.2023||795,00 CHF||830,00 CHF||715,00 CHF|
|07.02. – 24.04.2023||870,00 CHF||930,00 CHF||800,00 CHF|
|25.04. – 14.10.2023||715,00 CHF||750,00 CHF||685,00 CHF|
- ceny sa prepočítavajú aktuálnym kurzom voči Euru
- cena je pre 1 osobu v danom type izby
- v cene nie je zahrnutá doprava do Švajčiarska, radi Vám ponúkneme letenky na vybraný termín
- pobyt je individuálny a nie je k dispozícii sprievodca/delegát
- možné doobjednať (v CHF): cestovanie v 1. triede 145,- / os., 3-chodové obedové menu 55,- / os., jedlo dňa vo vlaku 40,- / os.